8. Medzinárodný filmový festival Cinematik 2013

**8. medzinárodný filmový festival [[Cinematik]] 2013** sa konal v Piešťanoch v dňoch 6.-12. septembra 2013.

## O festivale
Cinematik každoročne prináša to najlepšie z európskych filmov natočených za posledný rok (2012 až 2013). Divákom sa počas týždňa predstavilo viac ako sto filmov. Premietanie prebiehalo v Dome umenia Piešťany, kine Fontána, kine Klub, v bari ŽiWell a v open-air amfiteátri v parku.

Festivalovú porotu v hlavnej súťažnej kategórii tvorilo 17 mladých európskych kritikov, Slovensko zastupoval Daniel Vadocký. Dlhoročná čestná riaditeľka festivalu Božidara Turzonovová sa ročníku nezúčastnila, keďže držala smútok po čerstvom úmrtí svojho manžela Jozefa Adamoviča. Programový riaditeľ bol opäť Tomáš Klenovský, umeleckým Vladimír Štric. Medzi organizátormi boli aj významní slovenskí filmoví kritici ako Peter Konečný z portálu kinema.sk alebo Rastislav Steranka. Medzi najvýznamnejších zahraničných hostí patril britský režisér Ben Wheatley, ktorý si tu prevzal cenu Rešpekt, prišli aj režiséri Dušan Hanák či Dušan Trančík. Priebeh Cinematiku sprevádzali aj iné kultúrne podujatia ako *Lidožúr* na vážskom ostrove Lido s mnohými koncertami a aktivitami či Balónová fiesta. Takisto sa každoročne konalo tajné premietanie *Secret Cinematik*, o ktorom sa dozvedeli iba tí ľudia, ktorí sa zapojili cez sms. Tento rok bol premietaný film *Zátoka ticha*.

Otvárací ceremoniál za účasti štátneho tajomníka Ministerstva kultúry SR Ivana Sečíka a primátora mesta Piešťany Rema Cicutta bol spojený s premiérou nového slovenského dokumentu *[[Zamatoví teroristi]]* od režisérskeho tímu Pavol Pekarčík, Ivan Ostrochovský a Peter Kerekes.
thumb|250px|right|Interiér kina Fontána, jedného z dejísk festivalu, s logom Cinematiku a pohovkami Tuli.

## Sekcie
### Súťažné sekcie
* Meeting Point Europe
* Cinematik.doc

### Nesúťažné sekcie
*Alain Resnais: Kinematografia mozgu - prierez tvorbou klasika francúzskej kinematografie Alaina Resnaisa
*Bulharsko pod lupou
*Cinematik Homage
*Cinematik Jr. - detské filmy
*DoKma
*Eye on Films
*Hore dolu prúdom
*Kinema Choice
*PNky Cinema
*Rešpekt: Ben Wheatley
*Sprievodné podujatia
*Za hranicou kultu: Bez milosti
*Čo dom dal 

## Udeľovanie cien
Záverečný ceremoniál sa konal 11. septembra 2013 v hlavnej sále kina Fontána. Postupne porota odovzdala ceny vo všetkých kategóriách.

### Meeting Point Europe Award
* *[[Akt vraždenia]]*
* *[[Berberian Sound Studio]]* (r. Peter Strickland)
* *[[Hon (film z roku 2012)|Hon]]* (r. Thomas Vinterberg) *
* *[[Prísť o rozum]]*
* *[[Reality Show]]*
* *[[Severozápad]]* (r. Michael Noer)
* *[[Turisti]]* (r. Ben Wheatley)
* *[[Z hrdze a kosti]]* (r. Jacques Audiard)
* *[[Zvláštna mačička]]*

### Cinematik.doc
* *Absolventi/Sloboda nie je zadarmo*
* *Banícky chlebíček*
* *Cigáni idú do volieb*
* *Hodina dejepisu* (r. Dušan Trančík) 
* *Kampaneros*
* *[[Kauza Cervanová (film)|Kauza Cervanová]]* (r. Robert Kirchhoff) *
* *Nový život*
* *O mladých rodičoch 2*
* *Príbehy tatranských štítov II - Posadnutí horami* (r. Pavol Barabáš)
* *Zabudnutý Dubois: Neobjavená láska*
* *Zamatoví teroristi*

### Cena primátora mesta Piešťany
* *Nový život* (r. Adam Oľha) 

### Cena divákov Audience Award
* *[[Hon (film z roku 2012)|Hon]]*

### Film Europe Award
* *Dom s vežičkou*
* *Elena*
* *Ľudia tam vonku*
* *Umelé raje*
* *[[Voda (film)|Voda]]* *

### Respect Award
* Ben Wheatley

## Referencie

Kategória:Medzinárodný filmový festival Cinematik
Kategória:2013 na Slovensku